Pornaisten Eläkkeensaajat ry

Kerho Halkian Työväentalolla ke 9.10.2013 klo 10

Muistio

* Liitteenä 1 osallistujalista.
* Pidettiin satokauden päättäjäisarpajaiset, voittoina satokauden tuotteita. Kiitos hienoja voittoja tuoneille Matille, Leenalle ja Kaijalle ja Masalle!
* Kaija veti tuolijumpan.
* Lumentuloveikkauksia tehtiin lisää, niitä on nyt ihan mukavasti 22 kpl. Veikkauslista löytyy kotisivuilta ja Halkian ilmoitustaululta.
* Puheenjohtaja pyysi jäseniä miettimään seuraavaan kerhoon mennessä ehdotuksia ja ideoita vuoden 2014 toimintasuunnitelmaan syyskokoukseen 6.11.
* Seuraava Ikäinfo on Värttinässä pe 18.10. klo 10-12 aiheina ”Sisäinen hyvinvointi ja aloe vera” Eija Liljavirta opastaa.
* Olemme saaneet kutsut Lohjan Eläkkeensaajien Iloisen iltapäivän viettoon 17.10. ja Keski-Uudenmaan Työkyvyttömyyseläkkeensaajien Iloiseen iltapäivään 6.11.
* Valtakunnallisen Vanhustenviikon yleisötapahtumat Itä-Uudellamaalla ovat Porvoossa 6.10. ja Mäntsälässä 9.10.
* Puheenjohtaja kertoi 8.10. olleesta Aurinkomäkeläisten ulkoilutustapahtumasta. Ulkoiluttajia oli 10 ja pyörätuolilla liikkuvia ulkoilutettavia saman verran. Tapahtuma oli toivottu ja onnistunut ja sitä jatketaan tulevina vuosina. Laina tarjosi meille ulkoiluttajille maittavat iltapäiväkahvit asunnossaan ulkoilurupeaman jälkeen, kiitos Lainalle siitä!
* Pelattiin bingoa ja niin uskomattomalta kuin se kuulostaakin, Laina voitti niistä joka ainoan, ja niitä pelattiin sentään puolenkymmentä eri versiota!
* Päätettiin tehdä yhteinen lotto seuraavassa kerhossa Laukkoskella.

Muistion vakuudeksi:

Matti Leivoja Jorma Laukka

Puheenjohtaja Sihteeri.